**Α.ΟΙ ΑΡΕΤΕΣ ΤΗΣ ΠΑΡΑΓΡΑΦΟΥ**

***1. ΣΑΦΗΣ ΣΚΟΠΟΣ:*** **Η παράγραφος θα πρέπει να είναι ξεκάθαρη στο σκοπό** **της**. Ο σκοπός της π. καταγράφεται από τη θ.π. και δηλώνει άμεσα αυτό που θα απασχολήσει την παράγραφο . Ασαφείς και συγκεχυμένες παράγραφοι δημιουργούνται, όταν ο συγγραφέας της παραγράφου δεν έχει ξεκαθαρίζει στο μυαλό του αυτό το οποίο θέλει να αναπτύξει.

***2. ΠΛΗΡΟΤΗΤΑ***: **Κάθε παράγραφος θα πρέπει να πληροφορεί επαρκώς τον αναγνώστη για τη βασική ιδέα που πραγματεύεται**. Η πληρότητα έχει να κάνει με την επαρκή ανάπτυξη της θεματικής πρότασης. Η πληρότητα μιας παραγράφου αφορά στη συγκέντρωση αξιόλογου υλικού, έτσι ώστε να μην υπάρχουν ελλείψεις και απορίες στον αναγνώστη

**3**. ***ΕΝΟΤΗΤΑ:*** **πρόκειται για την ύπαρξη λογικής συνάφειας ανάμεσα στις λεπτομέρειες και τη θεματική πρόταση.** Οι λεπτομέρειες θα πρέπει να σχετίζονται με τη Θ.Π., να απορρέουν από αυτή ή να οδηγούν σ’ αυτή. Η ιδιοτυπία του ανθρώπινου συνειρμού είναι ότι οδηγεί σε διαδρομές ή ιδέες, άσχετες πολλές φορές με την αφετηρία απ’ όπου ξεκίνησαν. Η θεματική περίοδος είναι που καθοδηγεί την εκτύλιξη αυτών των ιδεών και αποτελεί θεματικό κέντρο γύρω από το οποίο περιστρέφονται, γι’ αυτό και πρέπει κατά τη συγγραφή μιας παραγράφου να ελέγχεται συχνά η λογική σχέση των λεπτομερειών με τη Θ.Π.

***4. ΣΥΝΟΧΗ****:* **Το να μην υπάρχουν λογικά χάσματα ή άλματα κατά τη μετάβαση από τη μία ιδέα στην άλλη**. Η μία ιδέα (βασική λεπτομέρεια) “χτίζεται” πάνω ή δίπλα στην άλλη, δημιουργώντας με τον τρόπο αυτό ένα αρραγές “όλο”. Η συνοχή των επιμέρους ιδεών επιτυγχάνεται μέσα από τη χρήση συγκεκριμένων λέξεων ή εκφράσεων (π.χ. επιπλέον, επίσης, αντίθετα, ωστόσο, επομένως κ.λπ.).

***5. ΑΛΛΗΛΟΥΧΙΑ:* Είναι η σύνδεση των ιδεών κατά τέτοιο τρόπο, ώστε η μία να απορρέει από την άλλη ή να οδηγεί στην άλλη**. Οι βασικές λεπτομέρειες συνδέονται μεταξύ τους με σχέσεις αιτίου – αποτελέσματος, προηγουμένου - επομένου και κατατάσσονται με μία λογική σειρά. Αποτελεί το λογικό επακόλουθο της συνοχής

**ΕΠΙΣΗΜΑΝΣΕΙΣ –ΟΔΗΓΙΕΣ** *ΠΡΟΣΟΧΗ!!*

**η θεματική πρόταση πρέπει:**

α. να είναι σαφώς διατυπωμένη,

β. να μην ξεκινά την ανάλυση του θέματος

**Τα σχόλια ή οι λεπτομέρειες**

Αν η θεματική πρόταση είναι ο πρόλογος της παραγράφου, οι λεπτομέρειες αποτελούν το κύριο μέρος της. Οι προτάσεις που συναποτελούν τις λεπτομέρειες μπορούν να χωριστούν σε:

**α. βασικές ή κύριες :** Η λειτουργία των βασικών λεπτομερειών της παραγράφου είναι να **αναπτύξουν και να προωθήσουν** την ιδέα που εκφράζει η θεματική πρόταση και γι’ αυτό η ενότητά τους με αυτή είναι άμεση.

**β. βοηθητικές ή δευτερεύουσες:**Οι βοηθητικές λεπτομέρειες έχουν στόχο να **επεξηγήσουν τη** βασική λεπτομέρεια από την οποία εξαρτώνται και γι’ αυτό η σχέση τους με τη θεματική πρόταση είναι έμμεση.

**ΔΕΣ ΤΟ ΠΑΡΑΚΑΤΩ ΠΑΡΑΔΕΙΓΜΑ:**

Το σχολείο είναι ένας θεσμός που προσφέρει ανεκτίμητες δυνατότητες για τη βελτίωση της ανθρώπινηςκοινωνίας. Πρώτα από όλα,είναι ο καθοριστικός παράγοντας για την τελειοποίηση του κάθε ανθρώπου ατομικά.Τον εφοδιάζει με γνώσεις και με εμπειρίες που διευρύνουν τους πνευματικούς ορίζοντες) του. Παράλληλα συμβάλλει στην θεμελίωση της κοινωνίας και στην ομαλή συνύπαρξη των πολιτών. Και αυτό γιατί είναι φορέας κοινωνικοποίησης καθοριστικός) για) τη) μετάβαση) του) ατόμου) από) το) εγώ) στο) εμείς.) Αρα,) δικαίως) χαρακτηρίζεται) ως) ένας) χώρος) που) απαιτεί) ιδιαίτερη) μέριμνα) και) προσοχή.

**Ποια είναι η θ.π; Ποιες οι βασικές και δευτερεύουσες ιδέες;**

**ΑΣΚΗΣΗ**

* 1Να επισημάνετε δύο σημεία που σας άρεσαν ιδιαίτερα.
* 2. Να εντοπίσετε δύο σημεία που θέλουν ανάπτυξη, διασάφηση ή συμπλήρωση και να υποδείξετε πιθανούς τρόπους.
* 3.Έχει αναπτυχθεί σύμφωνα με την θεματική περίοδό της ; Ποια προβλήματα εντοπίζετε στην ανάπτυξη της παραγράφου; Να αιτιολογήσετε τις παρατηρήσεις σας.
* 4. Υπάρχουν ασαφείς προτάσεις; Αν ναι, πώς θα τις επαναδιατυπώνατε;
* 5. Έχει γίνει σωστή χρήση των σημείων στίξης;

Αφού διαβάσετε το κείμενο, να απαντήσετε γραπτά στις παραπάνω ερωτήσεις

Η ζωή σε μία μεγάλη πόλη, διαφέρει σημαντικά από τη ζωή σε μία κωμόπολη ή σε ένα χωριό διότι υπάρχουν πολλά μαγαζιά τα οποία σε βοηθούν στην καθημερινότητα για παράδειγμα αν χρειαστείς ένα μολύβι, μία γόμα, ένα στυλό, κάποιο χάρακα ή όργανο όπως φλογέρα μπορείς να πας σε ένα βιβλιοπωλείο. Ακόμα υπάρχουν φροντιστήρια αγγλικών, γερμανικών ιταλικών, γαλλικών τα οποία δεν υπάρχουν στα περισσότερα χωριά. H πὀλη γενικότερα, προσφέρει πολλές δυνατότητες επισκέψεων σε αρχαιολογικούς χώρους, άθλησης και διασκέδασης. Υπάρχουν γήπεδα ποδοσφαίρου, τέννις, μπάσκετ και πολλών άλλων αθλημάτων ώστε τα παιδιά αλλά και οι μεγάλοι να μαθαίνουν το αγαπημένο τους άθλημα, αλλά και να εξασκούνται εκεί. Υπάρχουν επίσης και αρχαιολογικοί χώροι όπως η Ακρόπολη όπου εκεί μπορούμε να δούμε και να ψυχαγωγηθούμε από τα μνημεία και από πολλά άλλα. Επίσης μπορούμε να διασκεδάσουμε κάνοντας πολλά πράγματα, όπως να πηγαίνουμε σε χιλιάδες κέντρα διασκέδασης π.χ. στο Αλού Φαν Παρκ κ.α. .

**Β. ΔΙΟΡΘΩΣΗ ΤΗΣ ΕΚΘΕΣΗΣ**

***ΣΧΕΔΙΑΓΡΑΜΜΑ ΤΗΣ Β ΠΑΡΑΓΡΑΦΟΥ : Οι βασικές ιδέες***

**ΠΟΛΗ – ΧΩΡΙΟ: Ανάπτυξη της παραγράφου με σύγκριση   
 *Η ΠΟΛΗ:*Πλεονεκτήματα:**• ευκαιρίες για εργασία.  
• μεγαλύτερες ευκαιρίες για μόρφωση (εκπαιδευτικά ιδρύματα, σχολές, πνευματικά κέντρα).  
• δυνατότητες ποικίλης ψυχαγωγίας (θέατρο, κινηματογράφος).  
• δυνατότητα ιατρικής περίθαλψης.  
**Μειονεκτήματα:**  
• άγχος και ένταση, από το γρήγορο ρυθμό ζωής.  
• βία και εγκληματικότητα.  
• έλλειψη πρασίνου.  
• καυσαέρια και μόλυνση περιβάλλοντος.  
• μεγάλες αποστάσεις.  
• ψυχική απομάκρυνση των ατόμων μεταξύ τους.  
• λιγοστές κοινωνικές επαφές.

**ΤΟ ΧΩΡΙΟ**  
**Πλεονεκτήματα:**  
• υγιεινό και καθαρό περιβάλλον.  
• στενές διαπροσωπικές επαφές.  
• διάλογος και κοινωνικότητα των ατόμων.  
• διατήρηση ηθών και των εθίμων.  
• ηρεμία και ξεκούραση.  
• ομαλός τρόπος διαβίωσης.  
**Μειονεκτήματα:**  
• λιγότερες ευκαιρίες για εργασία και επαγγελματική αποκατάσταση.  
• συνήθως απουσιάζει η παροχή ιατρικής περίθαλψης των κατοίκων.  
• λιγοστά σχολεία και βιβλιοθήκες.